आमिर खान जब भी जो काम करते हैं, स्ट्रेटजी के साथ करते हैं. दिवाली पर आमिर खान की फिल्म ‘सीक्रेट सुपरस्टार’ रिलीज होने जा रही है. आमिर खान ने नवरात्रि के मौके को फिल्म के प्रचार का श्रीगणेश करने के लिए चुना. मिस्टर परफेक्शनिस्ट आमिर खान ने ‘सीक्रेट सुपरस्टार’ का प्रमोशन गुजरात के वडोदरा शहर से किया है. दिलचस्प यह है कि “सीक्रेट सुपरस्टार” का बड़ा हिस्सा वडोदरा में ही शूट हुआ है और इसलिए अपनी इस फिल्म के प्रचार की शुरुआत भी आमिर खान वडोदरा से करना चाहते थे